50. ΝΟΜΟΘΕΤ. ΔΙΑΤΑΓΜΑ υπ’ αριθ. 180 της 19/20 Νοεμ. 1974 (ΦΕΚ Α΄ 347) Περί ρυθμίσεως θεμάτων ανακυπτόντων κατά την εφαρμογήν του Μεταλλευτικού Κώδικος λόγω καταργήσεως των Περιφερειακών Διοικήσεων. Άρθρ.1.-1.Όπου εις το Ν.Δ. 210/1973 «περί Μεταλλευτικού Κώδικος» γίνεται μνεία Υπουργείον Εθνικής Οικονομίας ή Υπουργός Εθνικής Οικονομίας, Υφυπουργός Εθνικής Οικονομίας, Υφυπουργός Περιφερειακός Διοικητής και Περιφερειακός Διοικητής, νοείται το Υπουργείον Βιομηχανίας ή ο Υπουργός Βιομηχανίας, αντιστοίχως. 2.Ομοίως, όπου εις το αυτό ως άνω Ν.Δ. 210/73 γίνεται μνεία Περιφερειακή Διοίκησις, Υπηρεσία Μεταλλείων Περιφερειακής Διοικήσεως ή Προϊστάμενος της Υπηρεσίας ταύτης ή Επιτροπή Βιομηχανίας Περιφερειακής Διοικήσεως, νοείται αντιστοίχως η οικεία Επιθεώρησις Μεταλλείων ή ο Προϊστάμενος ταύτης ή η υπό του άρθρ. 6 του παρόντος Ν.Δ/τος προβλεπομένη οικεία Επιτροπή Μεταλλείων. Άρθρ.2.-Προκειμένου περί αρμοδιοτήτων, αίτινες εν τω Ν.Δ. 210/1973 ορίζεται ότι ασκούνται υπό των Υφυπουργών Περιφερειακών Διοικητών μετά προηγουμένην απόφασιν ή γνώμην των παρ’ αυτοίς Επιτροπών Βιομηχανίας αύται ασκούνται υπό του Υπουργού Βιομηχανίας μετ’ απόφασιν ή γνώμην του παρ’ αυτώ Συμβουλίου Μεταλλείων. Άρθρ.3.-Η υπό του άρθρ. 114 του Ν.Δ. 210/1973 προβλεπομένη αυτοψία ή έλεγχος διενεργείται εντολή του Υπουργού Βιομηχανίας υπό υπαλλήλων της Κεντρικής Υπηρεσίας του Υπουργείου Βιομηχανίας ή της οικείας Επιθεωρήσεως Μεταλλείων. Άρθρ.4.-Η υπό των διατάξεων του άρθρ. 119 του Ν.Δ 210/1973 προβλεπομένη υποβολή εκθέσεων δια του Υφυπουργού Περιφερειακού Διοικητού, γίνεται απ’ ευθείας υπό του Προϊσταμένου της οικείας Επιθεωρήσεως Μεταλλείων, όστις προβαίνει επίσης εις την κατ’ άρθρ. 164 (παρ. 5) του αυτού Ν.Δ/τος εισήγησιν. Επί των ασκουμένων κατά την παρ. 4 του αυτού ως άνω άρθρ. 164 προσφυγών, έχουν εφαρμογήν μόνον αι διατάξεις των παρ. 1 και 3 του άρθρ. 170 του Ν.Δ. 210/73. Άρθρ.5.-Αι υπό των άρθρ. 158 (παρ. 1) και 159 (παρ. 1) του Ν.Δ. 210/1973 προβλεπόμεναι άδειαι χορηγούνται δια μεν τα μεταλλεία υπό του Υπουργού Βιομηχανίας, δια δε τα λατομεία υπό της αρμοδίας κατά περίπτωσιν Επιθεωρήσεως Μεταλλείων. Άρθρ.6.-1.Συνιστάται παρ’ εκάστη των Επιθεωρήσεων Μεταλλείων του Υπουργείου Βιομηχανίας Επιτροπή Μεταλλείων, εκ τριών ανωτέρων Δημοσίων Υπαλλήλων. Αύτη θα επιλαμβάνεται επί θεμάτων αρμοδιότητος των ως άνω Επιθεωρήσεων, εφ’ ων, κατά τας κειμένας διατάξεις, απαιτείται προηγουμένη απόφασις ή γνώμη Συμβουλίου ή Επιτροπής. 2.Τα της συνθέσεως και της θητείας των μελών της Επιτροπής Μεταλλείων, καθορίζονται εκάστοτε δι’ αποφάσεων του Υπουργού Βιομηχανίας, δημοσιευομένων δια της Εφημερίδος της Κυβερνήσεως. 3.Δι’ αποφάσεως του αυτού ως άνω Υπουργού, ορίζονται τα μέλη, οι γραμματείς, οι αναπληρωταί αυτών ως και οι καθ’ ύλην αρμόδιοι εισητηταί. Άρθρ.7.-Η ισχύς του παρόντος άρχεται από της 6ης Απρ. 1974, αφ’ ης ισχύει, υπό την εν αυτώ εξαίρεσιν, το Ν.Δ. 210/1973 «περί Μεταλλευτικού Κώδικος». 51. ΑΠΟΦΑΣΙΣ ΥΠΟΥΡΓΟΎ ΒΙΟΜΗΧΑΝΙΑΣ Αριθ. 6296/1076/211 της 7/15 Φεβρ. 1975 (ΦΕΚ Β΄ 190) Περί καθορισμού στοιχείων δελτίου μεταλλευτικής κινήσεως άρθρ. 118 Ν.Δ. 210/1973. Έχοντες υπ’ όψει: 1.Τας διατάξεις του άρθρ. 118 εν συνδυασμώ και προς τας τοιαύτας του άρθρ. 194 του Ν.Δ. 210/1973 «περί Μεταλλευτικού Κώδικος». 2.Τας διατάξεις του Ν.Δ. 180/74 «περί ρυθμίσεως θεμάτων ανακυπτόντων κατά την εφαρμογήν του Μεταλλευτικού Κώδικος λόγω καταργήσεως των Περιφερειακών Διοικήσεων». 3.Το συνταχθέν υπό της Γ΄ Δ/νσεως της Γενικής Δ/νσεως Μεταλλείων, Έντυπον Δελτίον Κινήσεως (δραστηριότητος) Μεταλλείων της χώρας, αποφασίζομεν: Όπως οι, κατά τας διατάξεις του άρθρ. 118 του Ν.Δ. 210/73 (ανωτ. αριθ. 49) υφ’ οιονδήποτε τίτλον εκμεταλλευόμενοι μεταλλεία ή διενεργούντες μεταλλευτικάς ερεύνας συμφώνως προς τα άρθρ. 103 και 104 του αυτού Ν.Δ/τος υποβάλλωσι εις την αρμοδίαν Επιθεώρησιν Μεταλλείων, εντός της προβλεπομένης υπό των διατάξεων του ως άνω άρθρ. 118 προθεσμίας τα κάτωθι σαφώς καθοριζόμενα στοιχεία: 1.Αριθμόν παραχωρήσεως Μεταλλείου και έκτασιν τούτου εις τετραγωνικά χιλιόμετρα, Νομός, Κοινότης, Μετάλλευμα, Μεταλλειοκτήτης, Συμβολαιογράφος και αριθ. Συμβολαίου ως και αριθ. εγκριτικής αποφάσεως Υπουργ. Βιομηχανίας, (εις περίπτωσιν αποκτήσεως μεταλλευτικών δικαιωμάτων εκ μεταβιβάσεως). 2.Στοιχεία του διενεργούντος την εκμετάλλευσιν ήτοι, τίτλος Επιχειρήσεως, Έδρα, Δ/νσις, τηλέφωνον, ως και το Ονοματεπώνυμον του νομίμου εκπροσώπου της Επιχειρήσεως, Συμβολαιογράφος και αριθ. Συμβολαίου μισθώσεως, ως και αριθ. (Μετά την σελ. 576,155) Σελ. 576,157 Τεύχος 554 - Σελ. 43 Μεταλλευτικός Κώδικας 13.Μ.α.50-51 εγκριτικής αποφάσεως Υπουργείου Βιομηχανίας (εις περίπτωσιν εκμεταλλεύσεως του μεταλλείου βάσει μισθώσεως). 3.Απασχολούμενον τεχνικόν προσωπικόν εκμεταλλεύσεως (Υπεύθυνος τεχνικός Δ/ντής Εκμεταλλεύσεως-Υπεύθυνος επιβλέπων μηχανικός, έτερον τεχνικόν προσωπικόν). 4.Διοικητικόν προσωπικόν του Μεταλλείου ή του Γραφείου του μεταλλευτικού κέντρου. 5.Απασχοληθέν εργατοτεχνικόν προσωπικόν. 6.Εν συντομία τα γεωλογικά και κοιτασματολογικά δεδομένα της μεταλλοφόρου περιοχής. 7.Έρευνα: Εκτελεσθείσαι ερευνητικαί εργασίαιΕξοπλισμός-Αποτελέσματα των ερευνών. 8.Εκμετάλλευσις-Σχεδιαγράμματα: Είδος εκμεταλλεύσεως, μέθοδος εκμεταλλεύσεως, τρόπος εξορύξεως, σύστημα φορτώσεως και μεταφοράς προϊόντων εξορύξεως, μηχανικός εξοπλισμός μεταλλείου, σύστημα φορτώσεως επί πλοίων, πλησιέστερος λιμήν, σιδηροδρ. σταθμός φορτώσεως, χιλιομετρική απόστασις τούτων από το μεταλλευτικόν κέντρον παραγωγής, μέγιστον δυνατής μεταφοράς και φορτώσεως ανά 8ωρον, αντιμετωπιζόμενα τεχνικά και λοιπά προβλήματα εις όλας τας φάσεις της εκμεταλλεύσεως, εγκατάστασις εξυπηρετούσα την εκμετάλλευσιν. 9.Μηχανική παρασκευή - Εμπλουτισμός: Περιγραφή μεθόδου μετά συντόμου διαγράμματος ροής, Εγκαταστάσεις. 10.Καμινεία-Μεταλλουργικαί Επεξεργασίαι: Περιγραφή μεθόδου μετά συντόμου διαγράμματος ροής, Εγκαταστάσεις. 11.Λοιπαί Επεξεργασίαι: 12.Μέση Χημική σύνθεσις παραγομένων προϊόντων ως και χαρακτηριστικαί αναλύσεις τούτων. 13.Συνολικόν ύψος επενδύσεων. 14.Ανάλυσις των επιτευχθέντων δια των επενδύσεων του παρελθόντος έτους. 15.Συνολική ισχύς μηχανικού εξοπλισμού. 16.Βέβαια αποθέματα, εις τόννους, τρόπος υπολογισμού τούτων και μέση ποιότης μεταλλεύματος. 17.Πιθανά αποθέματα, εις τόννους και τρόπος υπολογισμού τούτων. 18.Μέγιστον δυνατής ετησίας παραγωγής (Δυναμικόν παραγωγής). 19.Το εργαζόμενον προσωπικόν εις τας υπογείους και επιφανειακάς εργασίας, τας εγκαταστάσεις μηχανικής παρασκευής και εμπλουτισμού, τας  Σελ. 576,158 Τεύχος 554 - Σελ. 44 εγκαταστάσεις καμινείας και μεταλλουργίας, ως και του υπαλληλικού τοιούτου του μεταλλείου ή του μεταλλευτικού κέντρου. 20.Επισυμβάντα ατυχήματα. 21.Παραγωγή και διάθεσις εν τω εσωτερικώ και εξωτερικώ των προϊόντων του μεταλλείου, εν φυσική καταστάσει ή κατόπιν εμπλουτισμού, καμινείας, μεταλλουργικής επεξεργασίας κλπ., τιμαί πωλήσεως τούτων, χώραι προορισμού φορτίων εξωτερικού, αποθέματα κατά την λήξιν του έτους και καταργηθείσαι ποσότητες. 22.Καταναλωθείσα ποσότης ξυλείας, εκρηκτικών υλών, καυσίμων, ως και το ονοματεπώνυμον κλπ., στοιχεία του υπευθύνως διαχειριζομένου τα εκρηκτικά. Τα ως άνω στοιχεία συμπληρούνται επί εντύπου δελτίου καταρτισθέντος υπό της Γ΄ Δ/νσεως της Γεν. Δ/νσεως Μεταλλείων και παρ’ ημών εγκριθέντος, το οποίον διανέμεται προς τους ενδιαφερομένους υπό των Επιθεωρήσεων Μεταλλείων Νοτίου και Βορείου Ελλάδος και υπό της παρ’ ημίν Γεν. Δ/νσεως Μεταλλείων. Τα, εις το Δελτίον δραστηριότητος αναφερόμενα στοιχεία χαρακτηρίζονται υπό του άρθρ. 118 του Ν.Δ 210/73 ως εμπιστευτικά και ως εκ τούτου απαγορεύεται η παροχή πληροφοριών εις πάντα τρίτον, της χρησιμοποιήσεώς των επιτρεπομένης αποκλειστικώς και μόνον υπό των αρμοδίων κατά τας κειμένας διατάξεις υπηρεσιακών παραγόντων δια μελέτας, ερεύνας και εφαρμογήν των διατάξεων του Μεταλλευτικού Κώδικος, του Κανονισμού των εν Ελλάδι, μεταλλευτικών και λατομικών εργασιών ως και δια την υπό των Επιθεωρήσεων Μεταλλείων εφαρμογήν των διατάξεων του Ν.Δ 210/73. Το έτερον εκ των εις διπλούν υποβαλλομένων δελτίων διαβιβάζεται υπό των Επιθεωρήσεων Μεταλλείων το ταχύτερον εις την Γ΄ Δ/νσιν της Γενικής Δ/νσεως Μεταλλείων. Συγκεντρωτικά στοιχεία του ανωτέρω δελτίου χρησιμοποιούνται δια την σύνταξιν και υπό του Εθνικού Τυπογραφείου εκτύπωσιν της ετησίας εκδόσεως του Δελτίου Μεταλλευτικής Κινήσεως της Ελλάδος. Η παρούσα δημοσιευθήτω δια της Εφημερίδος της Κυβερνήσεως. 13.Μ.α.51 Μεταλλευτικός Κώδικας 